open-index/open-wikipedia-markdown huggingface dataset:
Abdulla al-Sulaiti

**Abdulla al-Sulaiti** (født 29. august 1994) er en qatarsk skøyteløper som deltar i nasjonale og internasjonale konkurranser i hurtigløp på skøyter for Qatar. Han deltok under Asiatiske vinterleker 2011.

## Nasjonsrekorder

## Internasjonale mesterskap
Asiatiske vinterleker (deltatt 1 gang) 
:* Astana 2011 på  m.
::* beste resultat 11.-plass på 1 500m i Astana 2011.

## Referanser




## Eksterne lenker
* 
*  Profil på SpeedSkatingResults.com 
;Artikler i forbindelse med deltagelse i Asiatiske vinterleker 2011.
*  Qatari skaters shine at Asian Winter Games på www.thepeninsulaqatar.com
*  Qatari skaters make debut in Winter Games på www.dohapress.com
Toppserien 2013

**[[Toppserien]] 2013** var den 27. sesongen av den øverste divisjon for norsk kvinnefotball.  tok sitt andre seriegull, foran  og . Dette var debutsesongen i Toppserien for Avaldsnes. Fra forrige sesong rykket også Medkila opp etter at Kattem trakk laget sitt. Etter sesongslutt rykket  ned, mens  spilte kvalifisering mot .

Toppserien 2013 hadde langt færre mål enn de to foregående sesongene. Den største seieren var Arna-Bjørnars 8-1 over . Avaldsnes tangerte s beste plassering i debutsesongen for et opprykkslag med en fjerdeplass. 

## Tabellen

## Kvalifisering til Toppserien 2014
I kvalifiseringen til Toppserien 2014 møtte  andreplassen i 1. divisjon, , og beholdt plassen med 3&ndash;2 sammenlagt.

## Statistikk

### Målscorere

## Referanser
Jabal Shams

**Jabal Shams** (arabisk: جبل شمس‎, «Solfjellet») er et fjell som ligger nord for byen Al Hamra i det nordøstlige Oman. Det er det høyeste fjellet i landet og en del av Hajarfjellene. Fjellet er et populært sted for sightseeing, og ligger 240&nbsp;km vest for hovedstaden Muskat. Om sommeren ligger temperaturen rundt 20&nbsp;°C og om vinteren er det vanlig med temperaturer under frysepunktet.

Det er uenighet knyttet til fjellets faktiske høyde. Tallene varierer mellom 2&nbsp;980 og 3&nbsp;075 meter over havet. Det omanske informasjonsdepartementet oppgir det sistnevnte tallet.

## Referanser


## Eksterne lenker
*
Tanks legat

**Tanks legat** er et legat etter Hans Tank (1742-1804), en kjøpmann i Bergen. I sitt testament av 14. mars 1803, ga han et legat med det formål å bidra til «bedre pleie for lemmer ved det borgerlige sykehus». Videre var Domkirkens-, Korskirkens- og Nykirkens fattigskoler og Friskolen tilgodesett. Selskap som måtte bli «opprettet til druknede menneskers redning» var heller ikke glemt i testamentet. Når kapitalen var steget til  riksdaler, skulle en del av rentene tilfalle den i «testamentet nevnte opprettendes borger- og realskole» (Hans Tank og hustrus skole). Skolen startet i 1880, og i 1888 ble den overtatt av Bergen kommune. 

Hans Tank var gavmild mot byen også da han levde. Blant annet var han den første som sørget for beplanting av trær langs Kalfarveien fra Stadsporten og sydover til «Bommen» ved daværende bygrense. Han sørget også for å «anbringe bænke for de spadserende». Det var i 1790-årene.  

## Arkivet etter Tanks legat
Bergen byarkiv oppbevarer arkivmateriale etter Tanks legat. Arkivet omfatter årene 1797 til 1904. Byarkivet mottok materialet sammen med flere andre legat fra Bergen kommunes legatinspeksjon. Legatinspeksjonen var legatbestyrer.

Arkivet inneholder en forhandlingsprotokoll, kopibøker, en brevjournal, saksarkiv og regnskapsbøker. Som en kuriositet kan nevnes at en nøkkel til Tank sitt gravsted er arkivert her.  

Forhandlingsprotokollen for 1797-1895 inneholder regnskap. Her kan vi f.eks. lese om utgifter forbundet med kjøp av grunn til Den Tankske skoles nye Bygning. Foran i protokollen er ført inn testament og en liste over legatforstandere for årene 1813-1895. Forhandlingsprotokollen er også verdt å fremheve på grunn av bokomslagets materiale i kalveskinn, og på grunn av håndskriftene inne i boken. 

I saksarkivet finnes saker vedrørende Hans Tanks dødsbo, blant annet skifteforhandlingsprotokoll, hans testament og erindringer. Videre inneholder saksarkivet blant annet eksamenstabell for muntlig eksamen, skoleplan for Den Tankske skole og en tegning av skolebygningen.   
 
## Litteratur
* Fortegnelse over legater og stiftelser i Bergen, Bergen kommune 1924 
* Geelmuyden, Carl & Schetelig, Haakon (red.) 1915: *Bergen 1814-1914, II*, Bergen kommune 

## Eksterne lenker
* Tanks legat - oppslagsverket oVe, artikkel av Grete Fjeldtvedt, Bergen Byarkiv.
Wenaasgruppen

**Wenaasgruppen AS** er et norsk investeringsselskap med investeringer blant annet i hotelleiendommer, shipping, skianlegg, sports- og fritidssutstyr, og verdipapirer. Selskapet eier blant hotellet Oslo Plaza, Radisson Blu Scandinavia Hotel i København og Oppdal skisenter. Selskapet oppgir (2015) totalt 27 hotelleiendommer. Selskapet eier også en grossist innenfor sportsutstyr.  Wenaasgruppen har hovedkontor i Måndalen der selskapet har opphav i konfeksjonsfabrikken Wenaas som ble solgt ut omkring 2006.

Ved utgangen av 2012 hadde selskapet en egenkapital på over 7,3 milliarder kroner. Årsresultater:

## Referanser


## Eksterne lenker
*
Ad Dakhiliyah

**Ad Dakhiliyah** (arabisk: الداخلية) er et guvernement (*[[muhafazah]]*) i Oman. Regionshovedstaden er Nizwa. Ad Dakhiliyah hadde tidligere status som en region (*[[mintaqah]]*), men ble gjort om til et guvernement 28. oktober 2011. 

Ad Dakhiliyah er videre delt inn i åtte distrikter (*[[Wilaya|wilayat]]*): Nizwa, Samail, Bahla, Adam, Al Hamra, Manah, Izki og Bid Bid.

## Referanser


## Eksterne lenker
*
Gode Ord Dør Sist (album)

***Gode Ord Dør Sist*** er et musikkalbum med Hiphop-gruppa Gode Ord Dør Sist, utgitt i 2009.

## Sporliste
# «Fundament»
# «Våkne»
# «Vil ha mer»
# «Hverdagsliv»
# «Kua»
# «Kjærlighet te livet»
# «Riv ned vægga», ft. Lokal Stamme
# «Juan Paradés»
# «Ubetydelig»
# «Kan å fly»
# «Oi»
# «Opp med hodet»
# «Trondheim»
# «Korran»
# «Svaberg»
# «Norway All Day», ft. Thirstin Howl III, Rack-Lo og Will Tell
# «Slæng skaillan», ft. Ken Ring og Son of Light
# «Kjenn varmen»

## Eksterne lenker
*
Al Hamra

**Al Hamra** eller **Al-Hamra** (arabisk: الحمراء) er en 400 år gammel by i regionen Ad Dakhiliyah i det nordøstlige Oman. Like ved ligger landsbyen Misfat Al Abryeen i fjellsiden. En forlatt landsby, Ghul, ligger vest for Al Hamra. 

Al Hamra er også kjent som Hamra Al Abryeen. Dette navnet refererer til Al-Abri-stammen som lever der. Noen av de eldste bevarte husene i Oman finnes i denne byen, som ble bygget på et skråstilt steinlag. Mange av husene har to etasjer, med tak laget av bjelker av palmetre dekket med store blader og toppet av leire og strå. Besøkende til den nærliggende souken kan se hvordan halva lages i den eneste halva-butikken som fortsatt finnes i den gamle souken. Jabal Shams, som er det høyeste fjellet i Oman, ligger nord for Al Hamra. Al Hoota-grotten ligger ved foten av Jabal Shams. Det er et av de største grottesystemene i verden. 

## Eksterne lenker
* Al Hamra og regionen rundt (på engelsk)
* Al Hoota-grotten (på engelsk)
VrakGODS

***VrakGODS*** er et musikkalbum med Gode Ord Dør Sist, utgitt i 2010.

## Sporliste
# «Labyrinta»
# «Glade jul»
# «Hukler»
# «Drekk»
# «Bakrus»
# «Slentre»
# «Hæng»
# «Børek & Tfuzz»
# «We Live It»
# «Lamon»
# «Kua» (live på Samfundet)
# «Lukk øyan»
# «I siste sekund»
# «Trond solo Mugge»
# «Vill vane»
# «Enno tætter»
# «Levende GODS»
# «Flukten»
Enrico Letta

**Enrico Letta** (født 20. august 1966 i Pisa) er en italiensk politiker for sentrumvenstrepartiet Partito Democratico. Han var fra 28. april 2013 til 22. februar 2014 statsminister i Italia. Letta ledet en koalisjonsregjering som besto av Partito Democratico, Il Popolo della Libertà, Scelta Civica, Radicali Italiani, Unione di Centro og partiløse ministre.

## Liv og virke
### Bakgrunn
Enrico Letta er sønn av matematikereren Giorgio Letta (født 1936), professor ved universitetet i Pisa, og hans hustru Anna. Faren stammer (likesom onkelen, politikeren Gianni Letta) fra Avezzano i provinsen L'Aquila. 

Etter slutteksamen i statsvitenskap ved Universitetet i Pisa tok Letta doktorgrad med et arbeid om europarett ved Scuola Superiore Sant'Anna i Pisa.

### Politisk virke
Letta har tilhørt en rekke politiske partier. Han var aktiv i høyrepartiet Democrazia Cristiana til 1994 og var deretter med i Partito Popolare Italiano. En periode deretter tilhørte han Democrazia è Libertà – La Margherita. I Partito Democratico, der han har vært nestleder, tilhører han den moderate, katolske fløy.

Letta var minister for europeiske saker fra 1998 til 1999 og minister for industri, handel og håndverk fra 1999 til 2001. Da han i 1998 ble minister i en alder av 32, var han den yngste i Italias historie til å besette en statsrådspost. Fra 2006 til 2008 var Letta kabinettsekretær for regjeringen til Romano Prodi.

Letta ble første gang innvalgt i Deputertkammeret i 2001. Han satt i Europaparlamentet fra 2004 til 2008. Deretter vendte han i 2008 tilbake til det italienske Deputertkammeret.

I april 2013 ble han bedt av president Giorgio Napolitano om å danne regjering. Den 27. april meddelte Letta at han vil danne en koalisjonsregjering. Han ble innsatt i statsministerposten 28. april 2013.

Matteo Renzi ble i desember 2013 ble valgt til ny partileder i Partito Democratico. Letta tapte støtten fra eget parti og den 14. februar 2014 leverte han sin avskjedssøknad. 17. februar ble Matteo Renzi bedt om å danne ny regjering.

## Referanser


## Eksterne lenker
* 
* 
*
Sportsklubben Wing

:*For dagens ishockeyklubb, se [[Wing Allianseidrettslag]], og for dagens orienteringsklubb, se [[Wing Orienteringsklubb]].*

**Sportsklubben Wing** (stiftet 24. august 1924 som *Fremad*) var et norsk idrettslag fra bydelen Øya i Trondheim.

## Historikk
13. mai 1935 slo *Fremad* seg sammen med gutteklubben *Kampørn* (stiftet 1928) og endret navn til *Sportsklubben Wing*.

På et ekstraordinært årsmøte 15. februar 1993 ble det enstemmig vedtatt at sportsklubben skulle organiseres som et allianseidrettslag og at idrettsavdelingene selv skulle danne egne klubber, styringsmessig og økonomisk uavhengig av hverandre.

## Se også
* Wing Allianseidrettslag
* Wing Orienteringsklubb

## Referanser
Bru over Hjuksa

**Bru over Hjuksa**, også kalt *Hjuksa bru*, er en jernbanebru over Hjukseelva ved Hjuksevelta i Notodden kommune i Telemark. Brua stod ferdig i 1916. Den er 164 meter lang og ligger mellom Trykkerud og Tveitan på Tinnosbanens, tidligere Bratsbergbanens strekning mellom Hjuksebø og Notodden. Brua ruver 65 meter over det laveste punktet under den og er dermed Norges høyeste jernbanebru.

## Referanser




## Eksterne lenker
* 
* Bru over Hjuksa (bilder) – Jernbane.net
*
Sergej Jesenin

**Sergej Aleksandrovitj Jesenin** (født 3. oktober 1895 i Konstantinovo, Rjazan oblast, død 27. desember 1925 i Leningrad (selvmord eller mord) var en russisk lyriker.

Jesenin var av bondeslekt fra Rjazan. Han studerte ved universitetet i Moskva der han utdannet seg til lærer. I 1915 flyttet han til St. Petersburg og debuterte samme år som lyriker med diktsamlinger om den russiske landsbygden.

Etter revolusjonen, som Jesenin støttet, sluttet han seg først til de sosialrevolusjonære, men gikk hurtig over til kommunistpartiet. Jesenin ble snart en av de ledende innen imaginistenes litterære skole redigerte imaginistmanifestet i 1919.

I 1919-21 besøkte Jesenin Tyskland og USA.

Mellom 1922 og 1923 var han gift med Isadora Duncan.

Blant hans mer kjente verk er det lyriske poemet med episk bakgrunn *Pugatjov* (1922), og *Moskva kabakskaja* ("Krogarnas Moskva"), en skildring av et grenseløst festing på kroene i Moskva.

Jesenin vant stor popularitet med lyriske bilder fra det gamle bonde-russland, skrevet på et enkelt melodisk språk og fylt av mykt vemod. Jesenin hilste først revolusjonen med glede, men ga i bitre dikt uttrykk for sin voksende fremmedgjøring i det nye og ble en lyriske talsmann for sin splittede generasjon. Ifølge den offisielle undersøkelsen hengte han seg på et hotellrom. men mistanke om at han ble myrdet av KGB har blitt nevnt.

Noen av hans dikt finnes i R. Lindqvist, *Ur Rysslands sång* (1939); dessutom i N.-Å. Nilsson, *Rysk lyrik* (1950) og J. Edfelt, *En bukett rysk lyrik* (1953).

## Referanser


## Eksterne lenker
* 
* 
* 
*
Chicago erkebispedømme

**Chicago erkebispedømme** er et katolsk bispedømme i USA. Det er en kirkeprovins og har sete i Chicago.

Bispedømmet ble opprettet i 1843 og som et erkebispedømme  i 1880. Det betjener rundt  katolikker i fylkene Cook (inklusive byen Chicago) og Lake. Erkebispedømmet er ledet av kardinal Francis Eugene George, OMI, assistert av seks generalvikarer med hvert sitt regionale ansvar.

Kardinal George er den første fra Chicago som har blitt erkebiskop i hjembyen.

## Biskoper/erkebiskoper

## Referanser

## Eksterne lenker
*
Liste over byer i Jemen

Dette er en **liste over byer i Jemen**.

I tabellen er byer i Jemen med mer enn 10&nbsp;000 innbyggere tatt med. Antallet ved folketellingen av 16. desember 1994 og en estimasjon for 1. januar 2005 er oppgitt. Folketallet omfatter selve byen uten forsteder. Tabellen er sortert etter estimasjonen i 2005.

} || align="right" |  || align="right" |  || Hajjah
|-----
|align="right" | 26. || Harad || align=right |  || align="right" |  || align="right" |  || Hajjah
|-----
|align="right" | 27. || Dimnat Chadir || align=right |  || align="right" |  || align="right" |  || Ta'izz
|-----
|align="right" | 28. || ʿAtaq || align=right |  || align="right" |  || align="right" |  || Shabwah
|-----
|align="right" | 29. || Al-Mahabischa || align=right |  || align="right" |  || align="right" |  || Hajjah
|-----
|align="right" | 30. || Baihan al-Kisab || align=right |  || align="right" |  || align="right" |  || Shabwah
|-----
|align="right" | 31. || Ma'rib || align=right |  || align="right" |  || align="right" |  || Ma'rib
|-----
|align="right" | 32. || Thula || align=right |  || align="right" |  || align="right" |  || 'Amran
|-----
|align="right" | 33. || As-Saidiyya || align=right |  || align="right" |  || align="right" |  || Al-Hudaydah
|-----
|align="right" | 34. || Madiyya || align=right |  || align="right" |  || align="right" |  || Abyan
|-----
|align="right" | 35. || Chamr || align=right |  || align="right" |  || align="right" |  || 'Amran
|-----
|align="right" | 36. || Dār ar Raydah || align=right |  || align="right" |  || align="right" |  || 'Amran
|-----
|align="right" | 37. || Hais || align=right |  || align="right" |  || align="right" |  || Ta'izz
|-----
|align="right" | 38. || Ad-Dahi || align=right |  || align="right" |  || align="right" |  || Al-Hudaydah
|-----
|align="right" | 39. || al-Mucha || align=right |  || align="right" |  || align="right" |  || Ta'izz
|-----
|align="right" | 40. || Dschibla || align=right |  || align="right" |  ||  align="right" |  || Ibb
|-----
|align="right" | 41. || Al-Ghaida || align=right |  || align="right" |  || align="right" |  || Al-Mahrah
|-----
|align="right" | 42. || Al-Mahwit || align=right |  || align="right" |  || align="right" |  || Al Mahwit
|}

## Eksterne lenker
* Ministry of Public Health & Population
* Mongabay - Folketaller over byer i Jemen
* City Population -  Befolkningstall over byer i Jemen
Donald William Wuerl

**Donald William Wuerl ** (født 12. november 1940 i Pittsburgh i Pennsylvania i USA) er en av Den katolske kirkes kardinaler, og erkebiskop av Washington i USA siden 2006.

Han ble utnevnt til kardinal av pave Benedikt XVI i 2010, med *[[San Pietro in Vincoli]]* som tittelkirke.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal *Donald William Wuerl* (1940- ) *1986

## Referanser


## Eksterne lenker
* Biografi på catholic-hierarchy.org
* Biografi på The Cardinals of the Holy Roman Church
Vikings

**Vikings** kan blant annet vise til

## Underholdning (utvalg)
* Vikings (danseband), en musikkgruppe fra Trondheim fra 1960-tallet til 2005
* *[[Vikings (TV-serie)]]*, en irsk-kanadisk TV-serie fra 2013 om sagnhelten Ragnar Lodbrok
* The Lost Vikings, et Nintendo-spill fra 1992
* *[[Vikingene (film)]]*, en amerikansk action- og eventyrfilm fra 1958
* *[[Vikingane (TV-serie)]]* norsk komiserie fra 2016
 
## Sportsklubber (utvalg)
* Harstad Vikings, tidligere basketballklubb i Harstad
* Minnesota Vikings, et profesjonelt amerikansk fotballag i Minneapolis i Minnesota grunnlagt i 1961
* Oslo Vikings, en sportsklubb for amerikansk fotball stiftet 1982 i Oslo
* Tønsberg Vikings, en ishockeyklubb fra Tønsberg

## Se også
* Viking, handelsmann, landnåmsmann eller sjøkriger fra Norden ca. 800–1050
Sherman Alexie

**Sherman Alexie** (født 7. oktober 1966 i Wellpinit i Spokanereservatet som ligger i delstaten Washington) er en spokaneindiansk forfatter. Han skriver poesi og noveller, men han har også regissert og produsert filmer. Hans kanskje mest kjente verk er *The Lone Ranger and Tonto Fistfight in Heaven* og *The Absolutely True Diary of a Part-Time Indian*. Han er bosatt i Seattle i delstaten Washington.
__NOTOC__
## Bibliografi (utvalg)

## Priser og utmerkelser (utvalg)
* 2009 – Peter Pan-priset
* 1997 – Finalist til **[[International IMPAC Dublin Literary Award]]**

## Videre lesning
* Berglund, Jeff og Jan Roush, red. *Sherman Alexie: A Collection of Critical Essays*, (2010) ISBN 978-1-60781-008-7.

## Referanser


## Eksterne lenker
* 
* 
* Voice of the New Tribes artikkel av Duncan Campbell i "The Guardian" January 3, 2003
* Sherman Alexie's poem "Punch" i ''Gulf Coast: A Journal of Literature and Fine Arts'' (24.1).
Latifa Baka

**Latifa Baka** (født 1964), er en marokkansk forfatter av romaner og noveller.

Roman:
* "De Depuis ce temps-là", Ministère de la culture, Rabat, 2005.

Noveller:
* I "Mediterraneans": Voices from Morocco" (en publikasjon som kommer hvert kvartal, vinter 1999), den 11. utgaven av det tospråklige magasinet som viser opp de mest interessante nye tekstene som skrives i Marokko på både engelsk og fransk (med noveller, dikt og essays opprinnelig skrevet på fransk, standard arabisk og marokkansk arabisk) ble **Latifa Baka** presentert med en intenst personlig novelle.
* I "Zapatos sin tacón", en antologi med kvinnelige arabiske forfattere, redigert av Ami Elad-Bouskila, med historier av Hanan Al-Shaikh og Liana Badr, bidro Latifa Baka med fortellingen som antologien har fått sitt navn etter. Hun sies å ha en bitende stil, men gir allikevel et uttrykk som trofast representerer antologien som helhet og dets budskap. Bakas levende historie - handler om en gruppe kvinnelige pasienter som rømmer fra sine sykesenger ved å hoppe ut gjennom et vindu (under ledelse av «Pasient nr. 36, en anarkist»), for å kunne delta på en kveld med popsanger.

## Referanser

* *Livres hebdo*, red. Editions professionnelles du livre, no.340-343 1999, s. 54

## Eksterne lenker
* Centro Cultural al-Andalus https://web.archive.org/web/20081003002619/http://centroalandalus.idoo.com/curribakahtm.htm (lest 15. februar 2009)
* Literatura Marroqui http://www.literaturamarroqui.edu.es/autores/BAQA,%20Latifa%20(1964).pdf  (lest 15. feb 2009)
Ad Dhahirah

**Ad Dhahirah** eller **Az̧ Z̧āhira** (arabisk: الظاهرة‎) er et guvernement (*[[muhafazah]]*)  i Oman. Det var tidligere en region (*[[mintaqah]]*), men endret status 28. oktober 2011. Ibri er regionshovedstaden. 

Ad Dhahirah består av tre distrikter (*[[Wilaya|wilayat]]*): Ibri, Yankul og Dhank. Frem til oktober 2006 fantes det også to andre distrikter, Al Buraimi og Madha. Disse ble slått sammen til et nytt guvernement kalt Al Buraimi i oktober 2006. Et tredje distrikt, As Sinayhah, ble opprettet fra deler av de to andre. 

## Referanser
Nord-Al Batinah

**Nord-Al Batinah** er et guvernement (*[[muhafazah]]*) i Oman. Det ble opprettet 28. oktober 2011 da regionen Al Batinah ble delt i guvernementene Sør-Al Batinah og Nord-Al Batinah. 

Guvernementet er videre delt inn i seks distrikter (*[[Wilaya|wilayat]]*): Sohar, Shinas, Al Khabourah og Al Suwaiq. Hovedstaden i Nord-Al Batinah er Sohar. 

## Referanser
Joan Alcover

**Joan Alcover i Maspons** (født 1854 i Palma de Mallorca, død 1926) var en spansk forfatter, lyriker, essayist og politiker.

Alcover er mest kjent som deltager i de litterære bestrebelsene innen det katalanske språkområdet. Han er representert i K.A. Hagbergs *Moderna trubadurer* (1917).

Han er ikke oversatt til norsk.

## Referanser


## Kilder
* Svensk uppslagsbok. Lund 1929

## Eksterne lenker
* Joan Alcover  hos Generalitet de Catalunya (engelsk)
Al Wusta (Oman)

**Al Wusta** (arabisk: الوسطى‎) er et guvernement (*[[muhafazah]]*) i Oman. Haima er hovedstaden i guvernementet. Al Wusta var tidligere en region (*[[mintaqah]]*), men endret status til guvernement 28. oktober 2011. 

Al Wusta består av fire distrikter (*[[Wilaya|wilayat]]*): Haima, Duqm, Mahout og Al Jazer. Al Wusta består for det meste av en flat steinørken uten særpreg. 

## Referanser


## Eksterne lenker
*
COROT-7

**COROT 7** eller **TYC 4799-1733-1** er en stjerne og en gul dverg med tilsynelatende størrelsesklasse på 11,67 i konstellasjonen Enhjørningen. Den befinner seg omkring 500 lysår unna.

Stjernen er omgitt av minst to eksoplaneter i form av super-jordene COROT-7b og COROT-7c, begge oppdaget i 2009. Eksistensen av en mulig tredje planet, COROT-7d, er ennå ikke fastslått med sikkerhet.

## Referanser
Núria Añó

**Núria Añó** (katalansk:ˈnuɾia aˈɲo) (født 10. februar 1973 i Lleida i Catalonia i Spania) er en katalansk skribent, romanforfatter og oversetter. Hun bodde i Mollerussa inntil hun var nitten år gammel. Añó studerte katalansk filologi og tysk og bor nå i Lleida hvor hun arbeider som forfatter og oversetter.

Añó begynte tidlig å skrive fortellinger, og fikk utgitt sin første fortelling i 1990. Etter det har noen av hennes noveller blitt utgitt i antologibøker. I 1996 mottok hun Joan Fuster-prisen for skjønnlitteratur, som deles ut av byen Almenara. Novellen *2066. Comença l'etapa de correcció* (norsk: *2066. Begynnelsen på korrigeringenes tidsalder*) ble i 2006 oversatt til spansk, fransk, engelsk, tysk, italiensk og polsk.

__NOTOC__

Hennes første roman *Els nens de l'Elisa* kom på tredjeplass blant finalistene som var nominert til Ramon Llull-prisen for katalansk litteratur, som er den mest sentrale litterære prisen innen det katalanske språkområdet. Romanen *L'escriptora morta* (The Dead Writer, 2020) ble utgitt i 2008 og *Núvols baixos* (Lowering Clouds, 2020) i 2009. *La mirada del fill* ble publisert i 2012, og i 2020 ga hun ut en biografi om Salka Viertel med tittelen *El salón de los artistas exiliados en California* (The Salon of Exiled Artists in California, 2020).

Núria Añó er ikke utgitt på norsk per 2022.

## Bibliografi (utvalg)

### Romaner
* 2006: *Els nens de l'Elisa* (Elisas barn); Omicron  ISBN 84-96496-26-0 EAN 9788496496262
* 2008: *L'escriptora morta* (Den døde forfatteren); Omicron ISBN 978-84-96496-65-1
* 2009: *Núvols baixos* (Lave skyer); Omicron ISBN 978-84-92544-28-8
* 2012: *La mirada del fill* (Sønnens blikk); Abadia ISBN 978-84-96847-77-4

### Biografier
* 2020: *El salón de los artistas exiliados en California* (The Salon of Exiled Artists in California); Smashwords ISBN 9781658631631

### Noveller
* 1991: *Lluvia de primavera*, La República Literaria
* 1997: *Dones i Literatura a Lleida*, Ajuntament de Lleida (antologi)
* 1997: *VIII Concurs de Narrativa Mercè Rodoreda*, Ràdio Molins de Rei (antologi)
* 2005: *Estrenes*, Universitat de Lleida (antologi)
* 2006: *2066. Comença l'etapa de correcció*, Cafebabel, Paris
* 2012: *Escata de drac*, Ajuntament de Lleida, (antologi)
* 2013: *Fábula, núm. 35*, Univ. of La Rioja (antologi)
* 2014: *Issue 3. Grief*, When Women Waken (antologi)
* 2014: *Resonancias, núm. 127*, París

### Andre tekster
* 2013: *Des lettres et des femmes... La femme face aux défis de l'histoire*, Peter Lang (antologi) ISBN 978-3-0343-1367-4 (softcover) ISBN 978-3-0352-0234-2 (eBook)
* 2014: *Les romancières sentimentales: nouvelles approches, nouvelles perspectives*, L'ull crític 17-18, Universitat de Lleida (antologi)

## Se også
* Katalansk litteratur
* Écriture féminine

## Referanser


## Eksterne lenker
* 
* Núria Añó Offisiell nettside   (engelsk)
* Foreningen for katalanskspråklige forfattere  (engelsk)
Shinas

**Shinas** (arabisk: شناص) er en by og distrikt (*[[Wilaya|wilayat]]*) i Oman. Den ligger nord i landet ved grensen til De forente arabiske emirater. Byen har rundt ‫‪52&nbsp;000 innbyggere.‬

Shinas har superrask fergeforbindelse til Khasab i den omanske eksklaven Musandam. 

## Referanser
Muskat (guvernement)

**Muskat** (arabisk: محافظة مسقط) er et guvernement (*[[muhafazah]]*) i Oman. Muskat er også navnet på den største byen i regionen og hovedstaden i landet. For å skille mellom regionen og byen blir guvernementet ofte kalt **Masqat**. Muskat er den mest befolkningsrike regionen i landet. 

Guvernementet Muskat består av følgende seks distrikter (*[[Wilaya|wilayat]]*): Al Amrat, Bawshar, Muskat, Muttrah, Qurayyat og As Seeb. 

## Referanser


## Eksterne lenker
*
«Shinas» (2008)

**«Shinas»** er en katamaranferge som går mellom Shinas og Khasab i Oman. Med en toppfart på 55,9 knop er den den raskeste dieselfergen i verden.

Den er bygget ved Australverftet i Henderson i Australia.

## Referanser


## Eksterne lenker
* 
*
Madha

**Madha** (arabisk: **مدحاء‎**) er en omansk eksklave og distrikt (*[[wilaya]]t*) i Musandamguvernement helt nord i Oman. Madha er helt omgitt av De forente arabiske emirater, innenfor Madha ligger landsbyen Nahwa som er en eksklave av De forente arabiske emirater innenfor den omanske eksklaven. Madha har rundt 3200 innbyggere.

Madha falt under Oman som følge av befolkningens ønsker under grensesetting mellom Emiratene og Oman tidlig på 1900-tallet. Befolkningen mente at Oman var bedre egnet til å verne om stedets vannforsyning.

## Referanser
Longtang

**Longtang** (kinesisk: 弄堂, pinyin: *lòngtang*, shanghainesisk: *longdang*) er tradisjonelle gatesmaufellesskap i Shanghai. De kalles også **lilong**.

Som med Beijing-uttrykket hutong, kan Shanghais *longtang* enten sikte til smuget som knytter sammen husene, eller selve husgruppene langs smuget.

## Referanser
Al Buraimi (guvernement)

**Al Buraimi** (arabisk: البريمي‎) er et guvernement (*[[muhafazah]]*) i Oman. Det ble skilt fra regionen Ad Dhahirah i oktober 2006. Frem til da hadde området vært en del av Ad Dhahirah. Guvernementet ble opprettet ved å slå sammen distriktene Al Buraymi og Madha. Al Sunaynah ble opprettet fra deler av disse to distriktene. 

Hovedstaden i Al Buraimi bærer samme navn som guvernementet. Al Buraimi er delt inn i følgende tre distrikter (*[[Wilaya|wilayat]]*): Al Buraimi, As Sunaynah og Madha. 

## Referanser
Nahwa

**Nahwa** er en landsby og enklave i De forente arabiske emirater. Nahwa er helt omgitt av den omanske eksklaven Madha som er helt omgitt av De forente arabiske emirater. Stedet ligger lengst øst i emiratene og er del av emiratet Sharjah. Området har et omfang på bare 506 meter.

Nahwa er ikke den eneste enklaven innenfor en eksklave. Liknende situasjoner finnes i nederlandsk/belgiske Baarle-Nassau/Baarle-Hertog og mellom India og Bangladesh (Cooch Behar).

## Referanser
Ørjan Bue

**Ørjan Bue** (født 10. mars 1971) er norsk lokalpolitiker for Senterpartiet. Fra 2011 til 2019 var han ordfører i Åsnes kommune. Perioden før dette var han varaordfører.

## Kilder
* «Ørjan Bue fra varaordfører til ordfører i Åsnes», *Østlendingen* 13. september 2011; besøkt 24. april 2013.
Liste over byer i Saudi-Arabia

Dette er en **liste over byer i Saudi-Arabia**.

I tabellen er byer i Saudi-Arabia med mer enn 50&nbsp;000 innbyggere tatt med. Antallet ved folketellingene av 27. september 1992 og 15. september 2004 er oppgitt. Folketallet omfatter selve byen uten forsteder. Tabellen er sortert etter folketall i 2004.

    

Kilde: Central Department of Statistics & Information, Kingdom of Saudi Arabia

## Eksterne lenker
* City Population
* World Gazetteer
Ragnhild Aashaug

**Ragnhild Aashaug** (født 13. desember 1970) er norsk lokalpolitiker (Sp) som fra 2011 til 2019 var ordfører i Tolga kommune. Hun har vært medlem av kommunestyret i perioden 1992–99 og fra 2007, den siste perioden som varaordfører.

Aashaug er utdannet agrotekniker og jobber som laborant ved Staur Foods.

## Kilder
* Ordførerpresentasjon i *Kommunal Rapport*; besøkt 24. april 2013.
* TV2s velgerguide; besøkt 24. april 2013.
Even Moen

**Even Moen** (født 13. mai 1963) er norsk lokalpolitiker for Senterpartiet. Fra 2019 er han ordfører i Stor-Elvdal kommune. Han har vært medlem av kommunestyret sia 1999 og var også ordfører 2011–2015.

Moen fikk ordførerposten i 2011 til tross for at partiet hans kun fikk 136&nbsp;stemmer i lokalvalget den høsten. Dette tilsvarte ni prosent av alle stemmene i bygda. Partiene på borgerlig side i Stor-Elvdal – Senterpartiet, Høyre, Frp, Venstre og den lokale Bygdelista – hadde i 2011 inngått en avtale om at Senterpartiet skulle få ordførerposten dersom de borgerlige partiene fikk flertall ved valget i Stor-Elvdal. Det var Arbeiderpartiet som fikk flest stemmer alene, med 43,2&nbsp;% av de avgitte stemmene i Stor-Elvdal. Arbeiderpartiet tilbød derfor Bygdelistas Sigmund Vestad – som hadde sittet som ordfører fra 2003 til 2011 – å fortsette som ordfører med Arbeiderpartiets støtte, mot at Arbeiderpartiet fikk varaordførerposten. Bygdelista hadde fått flest stemmer av partiene på borgerlig side. Vestad avviste imidlertid Arbeiderpartiets forslag og holdt fast ved avtalen han hadde signert på Bygdelistas vegne, og Senterpartiets Even Moen ble deretter ordfører for den nye perioden.

## Yrkesbakgrunn
Moen er utdanna landbruksmekaniker.

## Referanser


## Kilder
* Ordførerpresentasjon i *Kommual Rapport*; besøkt 24. april 2013.
* «Even Moen blir ordfører i Stor-Elvdal», *Østlendingen* 14. september 2011; besøkt 24. april 2013.
Olav Røssum

**Olav Røssum** (født 7. juli 1962) er norsk lokalpolitiker for Senterpartiet. Fra 2011–2015 var han ordfører i Nord-Fron kommune. Før dette hadde han tre perioder bak seg i kommunestyret.

Røssum er utdanna sivilagronom og er lektor ved Nord-Gudbrandsdal videregående skole.

## Referanser


## Kilder
* Ordførerpresentasjon i *Kommual Rapport*; besøkt 24. april 2013.
* Presentasjon på Senterpartiets nettsted; besøkt 24. april 2013.
Lars Kvissel

**Lars Kvissel** (født 11. februar 1961 i Modum) er norsk lokalpolitiker for Senterpartiet. Fra 2011 til 2015 var han ordfører i Vestre Slidre kommune. I perioden før var han varaordfører.

## Referanser
The National (avis)

***The National*** er en engelskspråklig dagsavis som utgis i Abu Dhabi i De forente arabiske emirater. Avisen eies av myndighetene i Abu Dhabi og ble gitt ut første gang i 17. april 2008 og de rundt 200 journalistene avisen ansatte var hentet fra engelskspråklige aviser i USA og Storbritannia. Den har et daglig opplag på rundt 70&nbsp;000 aviser.

## Referanser


## Eksterne lenker
*
Ivar Brevik

**Ivar Magne Brevik** (født 1953) er norsk lokalpolitiker for Senterpartiet. Han var ordfører i Ål kommune i perioden 2011–2015. Brevik var først valgt inn i Ål kommunestyre i 1991. Periode 2023–2027 er hans åttende og han er med det den som har flest år som kommunestyrerepresentant i Ål.

Ved siden av lokalpolitikken har Brevik jobbet på Sando skule.

## Referanser
La Vida Loka

***La Vida Loka*** er et musikkalbum med Herreløse, utgitt i 2005.

## Sporliste
# «Skillz»
# «Fotspor på vegga»
# «Å la HL»
# «Tøs»
# «Men hva du vil»
# «Misterverk»
# «Pasikøtt»
# «Heve standarn x Redd barna (remix)»
# «Definisjonen av en Herreløs»
# «Levende døde»
# «Oslo»
# «Dag for dag»
# «Anker»
# «Fortsatt frosk»
# «På godt norsk»
# «Fjøslukt til eksos»
# «Apatis filosofi»
# «Dudududuhduh!»
# «Flaskepanten»
# «Ditten & datten»
# «Ingenting»

## Referanser


## Eksterne lenker
*
Dag Lislien

**Dag Lislien** (født 18. mai 1960) er norsk lokalpolitiker for Senterpartiet. Han var ordfører i Rollag kommune fra 2011 til 2019..

## Referanser
Dagny Sunnanå Hausken

**Dagny Cesilie Sunnanå Hausken** (født 13. juli 1963) er en norsk sykepleier og lokalpolitiker for Senterpartiet. Fra 2019 er hun varaordfører Stavanger kommune.  Før dette har hun vært ordfører i Rennesøy kommune.

Hausken er kommuneansatt sjukepleier. Hun er også utdanna agronom.

## Referanser
Millieriidae

* se systematisk inndeling

**Millieriidae** er en liten gruppe (familie) av små sommerfugler med svært usikker systematisk plassering. De hører til i den store gruppen Ditrysia, men hvilke andre familier de er i slekt med er ganske uklart.

## Utbredelse
Denne gruppen er bare kjent fra USA og Chile.

## Systematisk inndeling
Gruppen ble tidligere plassert i familien Choreutidae, men det er usikkert om de har noe slektskap med disse.

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Familien **Millieriidae** Heppner, 1982
********** Slekten *[[Millieria]]* Ragonot, 1874
*********** *[[Millieria dolosalis]]* (Heydenreich, 1851)
********** Slekten *[[Nyx]]* Heppner, 1982
*********** *[[Nyx puyaphaga]]*
*********** *[[Nyx viscachensis]]* Béeche, 1998
********** Slekten *[[Phormoestes]]* Heppner, 1982
*********** *[[Phormoestes palmettovora]]*

## Kilder
* Heppner, J.B., 1982: Millieriinae, a new subfamily of Choreutidae, with new taxa from Chile and the United States (Lepidoptera: Sesioidea). ''Smithsonian contributions to zoology'', (**370**)
* Rota, J. og Kristensen, N.P., 2011: Note on taxonomic history, thoraco-abdominal articulation, and current placement of Millieriidae (Insecta: Lepidoptera). ''Zootaxa'', **3032**: 65–68. Forhåndsvisning

## Eksterne lenker
*
Johannes Akkerhaugen

**Johannes Akkerhaugen** (født 11. august 1939) er en norsk bueskytter. Han startet Akkerhaugen Bueskytterklubb som 17-åring, og har senere vunnet ni norske mesterskap i bueskyting. Han har satt en verdensrekord, to nordiske og mer enn 30 norske rekorder. Har deltok i Sommer-OL 1972 i München og har også deltatt i VM og EM. Akkerhaugen har mottatt kongepokalen to ganger.

Han ble tildelt Norges Bueskytterforbunds hederstegn i 2015 for «Særlig fortjenestefull innsats for bueskytingen.»

Johannes Akkerhaugen er utdannet bedriftsøkonom BI og har bl.a. vært eksportsjef i Norsk Hydro/Norsk Inova. Han startet Akkerhaugen Båtforening i 1978.

## Medaljer i norske mesterskap

## Bibliografi
* 

## Referanser


## Eksterne lenker
* 
* 
*
Nord-Ash Sharqiyah

**Nord-Ash Sharqiyah** er et guvernement (*[[muhafazah]]*) i Oman. Det ble opprettet 28. oktober 2011 da Ash Sharqiyah-regionen ble delt i Nord-Ash Sharqiyah og Sør-Ash Sharqiyah. Hovedstaden i guvernementet er Ibra.

Nord-Ash Sharqiyah er delt inn i følgende seks distrikter (*[[Wilaya|wilayat]]*): Ibra, Al Mudhaibi, Bidiya, Al Kabil, Wadi Bani Khalid og Dima W’attayeen. 

## Referanser
Sør-Ash Sharqiyah

**Sør-Ash Sharqiyah** er et guvernement (*[[muhafazah]]*) i Oman. Det ble opprettet 28. oktober 2011 da Ash Sharqiyah-regionen ble delt i Nord-Ash Sharqiyah og Sør-Ash Sharqiyah. Hovedstaden i guvernementet er Sur.

Sør-Ash Sharqiyah er delt inn i følgende fem distrikter (*[[Wilaya|wilayat]]*): Sur, Al Kamil W’al Wafi, Jaalan Bani Bu Hassan, Jaalan Bani Bu Ali og Masirah. 

## Referanser
Resoribletter

**Resoribletter** (fra *resorpsjon*) er en legemiddelform bestående av lettløslige tabletter som legges under tungen og løses opp sublingualt i slimhinnene der. Virkestoffet i legemiddelet absorberes gjennom munnslimhinnen og får rask effekt. Virkestoffene i resoribletter kan ødelegges av magesyre. Sublingual absorbasjon hindrer dette. 

Tablettene fremstilles vanligvis ved trykk og utforming er lik andre tabletter.

## Kilder
* helsebiblioteket.no: Valg av legemiddel
Kittiratt Na-Ranong

**Kittiratt Na-Ranong** er Thailands visestatsminister (*deputy prime minister*) og finansminister. Tidligere var han lederen for herrelandslaget i fotball i Thailand.

## Referanser
Dunkeld bispedømme

**Dunkeld bispedømme** er et katolsk bispedømme i Skottland med sete i Dundee.

Det ble opprettet 4. mars 1878 etter et dekret av pave Leo XIII som et suffraganbispedømme under Saint Andrews og Edinburgh erkebispedømme. Bispedømmet dekker regionene Perthshire, Angus, Clackmannanshire, Perth and Kinross og den nordlige delen av Fife.

## Biskoper

## Referanser

## Eksterne lenker
*
Qatar under Asiatiske vinterleker 2011

**Qatar under Asiatiske vinterleker 2011**. Fire sportsutøvere fra Qatar deltok i en sport (hurtigløp på skøyter) under Asiatiske vinterleker 2011 i Almaty og Astana, Kasakhstan. Det var første gang Qatar deltok på et større vinter-multisportsarrangement. Qatar hadde planer om å sende et ishockeylandslag for herrer også, men trakk senere laget. Qatar vant ingen medaljer. Skøyteløperen Thamer al-Mohannadi var landets flaggbærer under åpningsseremonien. Med i troppen var Mohammed al-Fadalah, Chef de Mission og den canadiske skøytetreneren Dion Durdle.

## Medaljer

## Hurtigløp på skøyter

Qatar sendte 4 skøyteløpere.

;Men

## Referanser
ISO 3166-2:OM

**ISO 3166-2:OM** er Omans del av ISO 3166-2, som er del av ISO 3166-standarden utgitt av International Organization for Standardization (ISO), som definerer koder for navnene til hovedinndelingene (for eksempel delstater eller fylker) av alle land med kode i ISO 3166-1.

For Oman er det per 2013 definert ISO 3166-2-koder for fem regioner og fire guvernementer. I 2011 ble følgende endringer gjort: 
*Regionen Al Batinah *(Al Bāţinah)* ble delt i guvernementene Nord-Al Batinah og Sør-Al Batinah.
*Ash Sharqiyah-regionen (*(Ash Sharqīyah)*) ble delt i guvernementene Nord-Ash Sharqiyah og Sør-Ash Sharqiyah. 
*Regionene Ad Dakhiliyah *(Ad Dākhilīyah)*, Ad Dhahirah *(Az̧ Z̧āhirah)* og Al Wusta ble alle gjort om til guvernementer.

Hver kode består av to deler, adskilt av en bindestrek. Første del er , ISO 3166-1 alfa-2-koden for Oman. Andre del er to bokstaver.

## Nåværende koder

## Endringer
Følgende endringer i Omans opplag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Omans guvernementer

## Eksterne lenker
* Governorates of Oman, Statoids.com (på engelsk)
Allan Arbus

**Allan Franklin Arbus** (15. februar 1918, død 19. april 2013) var en skuespiller og motefotograf fra USA. 

Han spilte i tolv episoder av TV-serien *[[M*A*S*H (TV-serie)|M*A*S*H]]* som utspilles i Korea, der rollefiguren hans var psykiateren major Sidney Theodore Freedman. I den første episoden der han optrådte hadde rollefiguren fornavnet Milton. Rollefiguren forlater Korea og militæret og mottar en stilling ved Chicago-universitetet (der en Nobelpris-vinner med et lignende navn underviste i virkeligheten).

## Referanser


## Eksterne lenker
*
Det hellige navns katedral

**Det hellige navns katedral** (engelsk: *Cathedral of the Holy Name*) er det katolske Chicago erkebispedømme katedral. Erkebispedømmet er et av de største i USA. Katedralen erstattet både *Cathedral of Saint Mary* og *Church of the Holy Name* som begge ble ødelagt av Brannen i Chicago 1871.

25. mai 2000 ble katedralen skrevet inn i National Register of Historic Places.

## Historie

### Bygging
I 1874 ble Brooklynarkitekten Patrick Keely valgt til å utarbeider planer for en ny katedral etter at bispedømmets to kirker *Cathedral of Saint Mary* og *Church of the Holy Name* hadde blitt ødelagt av Brannen i Chicago 1871. 19. juli samme år ble grunnsteinen lagt ned og 21. november det følgende året ble den innviet og gitt sitt navn. Etter at bispedømmet ble et erkebispedømme, be katedralen et hovedsete for en rekke bispedømmer i Midtvesten.

### Tidlige restaurasjoner
I 1888 viste målinger at bygget seg ned på siden som vendte mot Superior Street. Dette utløste erkebiskopens første restaureringsprosjekt. I 1915 ble katedralen balansert ut og reddet fra ytterligere synking. Den ble forlenget med 4,60 meter for å få plass til den økende katolske befolkningen. Samme år døde erkebiskop James Edward Quigley og den første større messen i den nyrestaurerte katedralen var hans begravelse.

### Brannen 4. februar 2009

Deler av taket og interiøret ble skadet i en brann tidlig om morgenen 4. februar 2009. Brannen brøt ut rundt kl 5:30 og lekbroren Matthew Compton tok seg inn i den brennende kirken sammen med en sikkerhetsvakt og vaktmesteren og reddet de hellige sakramentene (hostien). 

Brannfolkene måtte ta seg inn på det brennende loftet uten sikkerhetshjelm og oksygenflasker, og reddet katedralen. Ved en tilsvarende brann vil en slik bygning normalt bli ansett som tapt.

Brannårsaken skal ha vært en feil is-smeltingsystemet langs taket. Alle messer ble flyttet til et auditorium som ble benyttet da katedralen var stengt fra februar til august året før på grunn av løse deler i skipets tak. Erkebispedømmet måtte ta opp et lån for å finansiere reparasjonsarbeidene, og katedralen gjenåpnet 1. august samme år.

## Viktige hendelser
### George William Mundelein
I 1924 ble erkebiskop George William Mundelein kreert til kardinal av pave Pius XI. Da han vendte tilbake fra Vatikanet, ble den nye kardinalen hilset i katedralen og hyldet av en prosesjon på  katolikker. Kardinal Mundelein ble en svært populær leder, og da han uventet døde mens han sov i 1939, måtte byens myndigheter raskt asfaltere State Street som var gravet opp for bygging av Chicagos undergrunnsbane. Over en million mennesker besøkte katedralen og ga sin kondolanse.

### Pavebesøk
I oktober 1979 ble pave Johannes Paul II ble den første paven som besøkte katedralen, feiret en bønnemesse sammen med Chicagos biskoper, i tillegg i programmet var også en konsert med Luciano Pavarotti og Chicago Symphony Orchestra i katedralens midtskip.

## Referanser


## Eksterne lenker
* Katedralens nettsider
* En interaktiv 360 graders tur i katedralen
Madeleine Haugland

**Madeleine Dordi Haugland** (født 5. mai 1988 på Jar) er en norsk profesjonell jockey og trener av galopphester. Hun vant en rekke løp som amatør, og ble profesjonell fra 2011.

Under et galoppløp på Øvrevoll Galoppbane 23. november 2011 kom hun tett på konkurrenten Espen Ski, som svarte med å gi et dytt tilbake. Haugland klarte å holde seg i salen, men saken fikk etterspill og Ski ble utestengt i seks måneder.

## Referanser
Abu Dhabis Grand Prix 2013

**Abu Dhabis Grand Prix 2013** er et Formel 1-løp som ble arrangert 3. november 2013 på Yas Marina Circuit i Abu Dhabi i De forente arabiske emirater. Det var det 17. løpet i Formel 1-sesongen 2013 og det femte Abu Dhabis Grand Prix. Løpet ble vunnet av Red Bulls Sebastian Vettel, som dermed tangerte Michael Schumachers rekord fra 2004 med syv løpsseire på rad i samme sesong. De øvrige pallplassene ble tatt av Vettels teamkollega Mark Webber på andre og Nico Rosberg i Mercedes på tredje.

## Klassifisering
### Kvalifisering

### Løpet

**Noter til tabellene:**
*  - Kimi Räikkönen hadde femte beste tid i Q3, men ble diskvalifisert fra kvalifiseringen etter en teknisk kontroll som viste at gulvet i bilen hans var mer fleksibelt enn tillatt.
*  - Jules Bianchi fikk en gridstraff på fem plasser for å ha foretatt et ikke-planlagt bytte av girkasse før løpet.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
HD 189733

**HD 189733**, også katalogisert som **V452 Vulpeculae**, er en dobbeltstjerne som befinner seg 63 lysår unna i stjernetegnet Reven. Den primære stjernen er antatt å være en orange dverg, mens den andre stjernen er en rød dverg.

Stjernen er omgitt av eksoplaneten HD 189733 b, en såkalt «hot Jupiter» som ble oppdaget 5. oktober 2005.

## Referanser
HAT-P-11

**HAT-P-11**, også katalogisert som **GSC 03561-02092**, er en stjerne som befinner seg 123 lysår unna i stjernetegnet Svanen. Stjernen er en orange dverg, med en tilsynelatende størrelsesklasse på 9,47. Stjernen er blitt observert å generere stjerneflekker, tilsvarende solflekker på vår sol.

Stjernen er omgitt av eksoplaneten HAT-P-11b, en såkalt «hot Neptun» som ble oppdaget 2. januar 2009.

## Referanser
Espen Ski

**Espen Ski** (født 23. mars 1980) er en norsk profesjonell jockey. 

Ski er Norges mest meritterte jockey innen galoppsporten og vant sitt sjette Championat den 29. november 2013. Tidligere har han vunnet i 2005, 2006, 2008, 2009, 2010 og altså i 2013. I 2007 kom han på andreplass bak Carlos Lopez. Ski vant med Mission Possible Dansk Derby i 2005. 

Han hadde i 2013 154 starter på Øvrevoll herav 25 seire, 28 andreplasser og 15 tredjeplasser. Han red inn totalt 2&nbsp;424&nbsp;740 i premier i 2013 på Øvrevoll. Han har ridd inn hele 25&nbsp;945&nbsp;900 på Øvrevoll siden starten i 1994.
Skeltonbreen

**Skeltonbreen** er en stor isbre i Antarktis som strekker seg fra polarplatået ned til Skelton Inlet ved Rossbarrieren. Den fikk sitt navn etter Skelton Inlet av den newzealandske gruppen under Samveldets trans-antarktiske ekspedisjon 1955–58, som benyttet breen under sin oppstigning fra Rossbarrieren til polarplatået.

## Referanser
Gliese 876

**Gliese 876** er en stjerne som befinner seg 15 lysår unna i stjernetegnet Vannmannen. Stjernen er en rød dverg med en tilsynelatende størrelsesklasse på 11,79. Dens masse er omkring 32% av solens, og dens radius er omkring 36% av solens.  

Gliese 876 er den fjerde nærmeste kjente stjerne til solen med et planetsystem (etter Alpha Centauri, Gliese 674 og Epsilon Eridani) og det nærmeste kjente systemet med flere planeter. Fire kjente eksoplaneter går i bane rundt stjernen: Gliese 876 b, Gliese 876 c, Gliese 876 d og Gliese 876 e. Planetsystemet er også det eneste kjente utenom vårt, som fremviser en Laplace resonans mellom tre himmellegemer.

## Referanser
George W. Bush-senteret

**George W. Bush Presidential Center** (George W. Bush-senteret) er et anlegg med et museum og et presidentbibliotek tilegnet USAs 43. president George W. Bush. Presidentbiblioteket administreres av Office of Presidential Libraries som hører til National Archives and Records Administration, sammen med tolv andre slike bibliotek. Senteret ligger på området til Southern Methodist-universitetet i Dallas. Biblioteket ble innviet 25. april 2013 med president Barack Obama og alle gjenlevende tidligere presidenter til stede. Publikumsåpent fra 1. mai 2013.

## Referanser


## Eksterne lenker
*
Hallvard Oppedal

**Hallvard Hallstein Oppedal** (født 24. november 1956) er norsk lokalpolitiker for Senterpartiet. Fra 2011 til 2023 var han ordfører i Gulen kommune. I perioden før var han varaordfører. Han ble gjenvalgt som ordfører den 22. oktober 2015 for perioden 2015-2019 .

Oppedal er bonde av yrke.

## Referanser
Oddmund Klakegg

**Oddmund L. Klakegg** (født 13. juli 1969) er norsk lokalpolitiker for Senterpartiet. Fra 2011 var han ordfører i Jølster kommune. Han har vært medlem av Jølster kommunestyre siden 2007.

Før han overtok som ordfører i 2011 var Klakegg landbrukssjef i kommunen. Han har tidligere vært skogbrukssjef i Voss. 

## Referanser
Anne-Britt Øen Nygård

**Anne-Britt Øen Nygård** (født 21. mars 1964) er norsk lokalpolitiker for Senterpartiet. Hun var ordfører i Hornindal kommune fra 2011 til 2015.
Før dette hadde hun åtte år bak seg i kommunestyret.

Nygård er utdanna innen økonomi og regnskap og arbeider i Skatteetaten.

## Referanser
Jan Ove Tryggestad

**Jan Ove Tryggestad** (født 20. juni 1961) er norsk lokalpolitiker for Senterpartiet. Fra 2011 er han ordfører i Stranda kommune. Han ble gjenvalgt som ordfører i 2015 for perioden 2015-2019. Før dette hadde han sittet i kommunestyret sia 1995.

Tryggestad er bonde og har hatt sentrale tillitsverv i Tine.

## Referanser


## Eksterne lenker
* 
*